આજ સમય દરમિયાન પાકિસ્તાને શાંતિ મંત્રણાનો ભંગ કરી ભારતીય લશ્કરના બે જવાનોના માથા કાપી નાખ્યા અને સરકાર તેમજ મીડિયાનું વર્તન શંકા પ્રેરે તેવું છે. મીડિયા માટે બે જવાનોનું મહત્વ સ્ક્રોલમાં આવતા બે લાઈનના સમાચારથી વિશેષ કઈ જ નથી. અને સરકાર દિગ્વિજય નામના વ્યક્તિને એકની એક વાત કરવા આગળ કરી દે છે કે સંઘ અને હિન્દુવાદી સંસ્થાઓ ઇસ્લામિક આતંકવાદી સંગઠનો જેટલા જ ખતરનાક છે. સરકારને ભીંસમાં લેવાની હોય તેવા સમયમાં શ્રી ભાગવતના પ્રવચન અને આસારામ બાપુના મંતવ્ય પાછળ પિષ્ટપીંજણ કરી કરાવી મીડિયા અને તેનામાં ૧૦૦ ટકા વિશ્વાસ રાખનારા લોકો વ્યર્થનો સમય ગુમાવી રહ્યા છે.